Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: törvényben vagy önkormányzati rendeletben kell és lehet szabályozni. A helyi adózással kapcsolatos fõbb szabályokat az adózás rendjérõl szóló 2003. évi XCII. törvény (a továbbiakban: Art.), és a helyi adókról szóló 1990. évi C. törvény (a továbbiakban: Hatv.), valamint a helyi adók nyilvántartásáról szóló 13/1991. (V. 21.) PM rendelet tartalmazza, továbbá önkormányzatok is alkotnak a helyi adókról rendeletet, mely a magasabb szintû jogszabályokkal nem lehet ellentétes. Ilyen jogszabályalkotásra, a helyi adóval kapcsolatos eljárási kérdésekben a Hatv. 6. § e) pontja és 43. § (3) bekezdése kifejezetten fel is hatalmazza
Paragraph Index: 619

törvényben vagy önkormányzati rendeletben kell és lehet szabályozni. A helyi adózással kapcsolatos fõbb szabályokat az adózás rendjérõl szóló 2003. évi XCII. törvény (a továbbiakban: Art.), és a helyi adókról szóló 1990. évi C. törvény (a továbbiakban: Hatv.), valamint a helyi adók nyilvántartásáról szóló 13/1991. (V. 21.) PM rendelet tartalmazza, továbbá önkormányzatok is alkotnak a helyi adókról rendeletet, mely a magasabb szintû jogszabályokkal nem lehet ellentétes. Ilyen jogszabályalkotásra, a helyi adóval kapcsolatos eljárási kérdésekben a Hatv. 6. § e) pontja és 43. § (3) bekezdése kifejezetten fel is hatalmazza az önkormányzatokat. Az idézett megjelölt jogszabályok nem tartalmaznak olyan rendelkezést, mely a bankszámlaszám és a bank nevének megadását írnák elõ. Még az adatkezelõ által hivatkozott pénzügyminisztériumi szoftverhasználati elõírás sem teremt törvényes jogalapot személyes adatok kezelésére. A célhozkötöttség elve alapján az adóztatási feladatok ellátásához nem szükséges az adózók bankszámlaszámának és bankja nevének közlésére vonatkozó kötelezettség elõírása. A végrehajtási szakban történõ felhasználás mint adatkezelési cél megjelölése abból indul ki, hogy az adózó nem fog eleget tenni adófizetési kötelezettségének (készletezõ adatgyûjtés). Az esetleges túlfizetések visszatérítésének formájáról pedig az adózó saját maga dönt. (772/A/2005) Az okmányirodákban kezelt személyes adatokat érintõ vizsgálatok Az okmányirodák mûködésének egyik fõ jellemzõje, hogy a központi nyilvántartások vezetéséhez kapcsolódóan többféle és nagy tömegû adatkezelést végeznek. A tömeges adatkezeléseknél különösen fontos az adatminõség, vagyis a pontosság, idõszerûség, teljes körûség, valamint az adatbiztonság szavatolása; az érintettek jogainak védelme érdekében az adatkezelések naplózása, az adattovábbítási nyilvántartás pontos vezetése, megõrzése. Egy indítványozó panaszt tett, mert egy Veszprém megyei város önkormányzatának okmányirodája személyes adatokat továbbított harmadik személyhez a panaszos élettársáról. A vizsgálat az adatok törlésére, selejtezésére vonatkozó jogszabályi rendelkezések ütközését tárta fel, ezért a biztos a jogalkotóhoz fordult.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes